title: 2012/507/ЕС: Решение на Европейската централна банка от 7 септември 2012 година за изменение на Решение ЕЦБ/2010/14 относно проверките за истинност и годност и за връщането в обращение на евробанкноти (ЕЦБ/2012/19)

text:
               20.9.2012

               BG

               Официален вестник на Европейския съюз

               L 253/19

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 7 септември 2012 година
   за изменение на Решение ЕЦБ/2010/14 относно проверките за истинност и годност и за връщането в обращение на евробанкноти
   (ЕЦБ/2012/19)
   (2012/507/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 1 от него,
   като взе предвид Устава на Европейската система на централните банки и на Европейската централна банка, и по-специално член 16 от него,
   като има предвид, че:

               (1)

               На 16 септември 2010 г. Европейската централна банка (ЕЦБ) прие Решение ЕЦБ/2010/14 относно проверките за истинност и годност и за връщането в обращение на евробанкноти (1), което установява общи правила и процедури за защита на сигурността на евробанкнотите като платежно средство.

               (2)

               По-специално следва да бъде изменено приложното поле на Решение ЕЦБ/2010/14, за да обхване настоящи и бъдещи серии от евробанкноти, като по този начин се гарантира, че евробанкнотите в обращение са истински и годни и че евробанкнотите, които пораждат съмнения, че са фалшиви, са откривани и предавани на компетентните национални органи. За тази цел следва да бъдат направени редица технически изменения на приложенията към Решение ЕЦБ/2010/14.

               (3)

               Минималните стандарти за автоматизирана проверка за годност на евробанкнотите, посочени в приложение IIIа към Решение ЕЦБ/2010/14, представляват изисквания, приложими спрямо функционалностите на банкнотообработващите машини. Поради това те представляват интерес само за производителите на банкнотообработващи машини и не влияят по никакъв начин на процедурите за проверка за истинност и годност, установени в Решение ЕЦБ/2010/14, с които работещите с пари в брой лица трябва да се съобразяват. Тъй като те са извън приложното поле на Решение ЕЦБ/2010/14, минималните стандарти за автоматизирана проверка за годност следва да бъдат интегрирани към правилата и процедурите за тестване на банкнотообработващи машини, събиране на данни и наблюдение.

               (4)

               С оглед натрупания опит във връзка с Решение ЕЦБ/2010/14 е необходимо да се усъвършенстват някои правила и процедури от съображения за яснота и ефикасност.

               (5)

               Решение ЕЦБ/2010/14 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение ЕЦБ/2010/14 се изменя, както следва:

               1.

               В член 2 се добавя следното определение:

                           „13.

                           „евробанкноти“ означава банкнотите, които отговарят на изискванията на Решение ЕЦБ/2003/4 (2) или на правните актове, заменящи или допълващи това решение, и на техническите спецификации, установени от Управителния съвет.

               2.

               В член 3 параграф 5 се заменя със следното:
               „(5)   Машините, управлявани от служители, когато се използват за целите на проверката за истинност и годност, и машините за самообслужване могат да бъдат въвеждани в експлоатация от лица, работещи с пари в брой, само ако са успешно тествани от НЦБ и са включени в списък на уебсайта на ЕЦБ, както е посочено в член 9, параграф 2. Машините се използват само за купюрите и сериите от евробанкноти, включени в списък на уебсайта на ЕЦБ за съответните машини, с техните успешно тествани стандартни заводски настройки, включително модернизации, освен ако между НЦБ и лицето, работещо с пари в брой, са договорени по-стриктни настройки.“

               3.

               Член 6 се заменя със следното:
               „Член 6
               Откриване на негодни евробанкноти
               1.   Ръчната проверка за годност се извършва в съответствие с установените в приложение III минимални стандарти.
               2.   Автоматизираната проверка за годност се извършва от успешно тествана банкнотообработваща машина в съответствие с минималните стандарти, които са публикувани на уебсайта на ЕЦБ със съответните изменения.
               3.   НЦБ може, след като уведоми ЕЦБ, да установи по-високи стандарти за една или повече купюри или серии от евробанкноти, ако това е оправдано например от влошаването на качеството на евробанкнотите в обращение в нейната държава-членка. Тези по-високи стандарти се публикуват на уебсайта на тази НЦБ.
               4.   Негодните евробанкноти се предават на НЦБ при спазване на националните разпоредби.“

               4.

               В член 8 параграф 4 се заменя със следното:
               „4.   Ако е уместно, Евросистемата уведомява лицата, работещи с пари в брой, за опасности, свързани с фалшиви банкноти, и може да ги задължи да предприемат действия, включително може да наложи временна забрана за връщането в обращение на купюра(и) на евробанкноти от съответните серии.“

               5.

               В член 9 параграф 3 се заменя със следното:
               „3.   Когато даден тип банкнотообработваща машина е успешно тестван, резултатите от теста са валидни в цялата еврозона за срок от една година, считано от края на месеца, през който е проведен тестът, при условие че типът машина запази способността си да открива всички известни на Евросистемата фалшиви евробанкноти през времето на този срок.“

               6.

               В член 10 параграф 3 се заменя със следното:
               „3.   Когато НЦБ открие нарушение на разпоредбите на настоящото решение от лице, работещо с пари в брой, тя задължава лицето, работещо с пари в брой, да приеме коригиращи мерки в рамките на определен срок. До отстраняване на нарушението наложилата мерките НЦБ може, от името на ЕЦБ, да забрани на лицето, работещо с пари в брой, да връща в обращение купюра(и) на евробанкноти от съответните серии. Ако нарушението се дължи на неизправност на типа банкнотообработваща машина, това би могло да доведе до нейното премахване от посочения в член 9, параграф 2 списък.“

               7.

               Член 13 се заменя със следното:
               „Член 13
               Заключителни разпоредби
               1.   Настоящото решение влиза в сила в деня след публикуването му в Официален вестник на Европейския съюз.

               2.   Лицата, работещи с пари в брой, от държавите-членки, които приемат еврото след датата на приемане на настоящото решение, го прилагат, считано от датата на приемане на еврото.“

               8.

               Приложения I, IIа, IIб, IIIа, IIIб и IV се изменят в съответствие с приложението към настоящото решение.

         Член 2
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 7 септември 2012 година.

            Председател на ЕЦБ

         Mario DRAGHI

      (1)  ОВ L 267, 9.10.2010 г., стр. 1.

      (2)  ОВ L 78, 25.3.2003 г., стp. 16.“

      ПРИЛОЖЕНИЕ
      Приложения I, IIа, IIб, IIIа, IIIб и IV към Решение ЕЦБ/2010/14 се изменят, както следва:

                  1.

                  Приложение I се заменя със следното:

                     „ПРИЛОЖЕНИЕ I

                        БАНКНОТООБРАБОТВАЩИ МАШИНИ

                     1.   Общи технически изисквания

                                 1.1.

                                 За да се квалифицира като банкнотообработваща машина, дадена машина трябва да може да обработва евробанкноти, да класифицира отделните евробанкноти и физически да ги отделя съгласно класификацията им без намесата на машинен оператор, при условията на приложения IIа и IIб. Необходимо е банкнотообработващите машини да имат необходимия брой изходни джобове за тази цел и/или други средства за осигуряване на надеждно отделяне на обработените банкноти.

                                 1.2.

                                 Банкнотообработващите машини трябва да подлежат на приспособяване, за да се осигури способността им да откриват надеждно нови фалшиви банкноти. Освен това те трябва да могат да се приспособяват с цел задаването на по-стриктни или по-свободни стандарти за сортиране по годност, ако е приложимо.

                           2.   Категории банкнотообработващи машини

                     Банкнотообработващите машини са или машини за самообслужване, или машини, управлявани от служители:

                        Таблица 1

                        Машини за самообслужване

                                 А.   Машини за самообслужване за внасяне на пари и проследяване на клиента

                                 1.

                                 Машини за внасяне на пари в брой („cash-in machines, CIMs“)

                                 Машините за внасяне на пари в брой позволяват на клиентите, чрез използване на банкова карта или други средства, да внасят евробанкноти по техните банкови сметки, но нямат функция за разпространение на пари в брой. Машините за внасяне на пари в брой проверяват евробанкнотите за истинност и дават възможност за обратно проследяване на титуляря на сметката; като опция тези машини е възможно да имат функция за извършване на проверки за годност.

                                 2.

                                 Машини за обработка на банкноти за последваща употреба („cash-recycling machines, CRMs“)

                                 Машините за обработка на банкноти за последваща употреба позволяват на клиентите, чрез използване на банкова карта или други средства, да внасят и теглят евробанкноти от банковите си сметки. Машините за обработка на банкноти за последваща употреба проверяват евробанкнотите за истинност и годност и дават възможност за обратно проследяване на титуляря на сметката. При теглене на пари в брой машините за обработка на банкноти за последваща употреба могат да използват истински и годни евробанкноти, които са внесени от други потребители по предходни транзакции.

                                 3.

                                 Комбинирани машини за внасяне на пари в брой („combined cash-in machines, CCMs“)

                                 Комбинираните машини за внасяне на пари в брой позволяват на клиентите, чрез използване на банкова карта или други средства, да внасят и теглят евробанкноти от банковите си сметки. Комбинираните машини за внасяне на пари в брой проверяват евробанкнотите за истинност и дават възможност за обратно проследяване на титуляря на сметката; като опция тези машини е възможно да имат функция за извършване на проверки за годност. При теглене на пари в брой комбинираните машини за внасяне на пари в брой не използват евробанкноти, които са внесени от други клиенти по предходни транзакции, а само евробанкноти, отделно заредени в тях.

                                 Б.   Други машини за самообслужване

                                 4.

                                 Машини за изплащане на пари в брой („cash-out machines, COM“)

                                 Машините за изплащане на пари в брой са автоматични касови машини, които проверяват евробанкнотите за истинност и годност преди разпространяването им сред клиенти. Машините за изплащане на пари в брой използват евробанкноти, с които са заредени от работещите с пари в брой лица или други автоматизирани системи (например автомати за продажба на стоки).

                           Машина за обработка на банкноти за последваща употреба може да се използва като машина за внасяне на пари в брой или като комбинирана машина за внасяне на пари в брой, ако системите за проверка, софтуерът и другите компоненти за изпълнението на техните основни функции са същите като на типа машина за обработка на банкноти за последваща употреба, включен в списъка на уебсайта на ЕЦБ.
                     Комбинирана машина за внасяне на пари в брой може да се използва като машина за внасяне на пари в брой, ако системите за проверка, софтуерът и другите компоненти за изпълнението на нейните основни функции са същите като на типа комбинирана машина за внасяне на пари в брой, включен в списъка на уебсайта на ЕЦБ.

                        Таблица 2

                        Машини, управлявани от служители

                                 1.

                                 Банкнотосортиращи машини („banknote processing machines, BPMs“)

                                 Банкнотосортиращите машини проверяват истинността и годността на евробанкнотите.

                                 2.

                                 Машини за проверка за истинност („banknote authentication machines, BAMs“)

                                 Машините за проверка за истинност проверяват само истинността на евробанкнотите.

                                 3.

                                 Автоматизирана касиерска система („teller assistant recycling machines, TARMs“)

                                 Автоматизираните касиерски системи са машини за обработка на пари в брой за последваща употреба, управлявани от лицата, работещи с пари в брой, и които извършват проверка на евробанкнотите за истинност и годност. При теглене на пари в брой автоматизираните касиерски системи могат да използват истински и годни евробанкноти, които са внесени от други клиенти по предходни транзакции. Освен това те съхраняват евробанкнотите и дават възможност на лицата, работещи с пари в брой, да кредитират или дебитират клиентските банкови сметки.

                                 4.

                                 Машини за улеснение на касиера („teller assistant machines, TAMs“)

                                 Машините за улеснение на касиера са машини, управлявани от лицата, работещи с пари в брой, и извършващи проверка на евробанкнотите за истинност. Освен това те съхраняват евробанкнотите и дават възможност на лицата, работещи с пари в брой, да кредитират или дебитират клиентските банкови сметки.

                           Машините, управлявани от служители, обработват банкнотите по партиди.
                     Автоматизираните касиерски системи и машините за улеснение на касиера могат да се използват като машини за самообслужване, ако типът машина е бил тестван и включен в списъка на уебсайта на ЕЦБ съответно като машина за обработка на банкноти за последваща употреба или като машина за внасяне на пари в брой /комбинирана машина за внасяне на пари в брой. В този случай дадена автоматизирана касиерска система се счита за машина за обработка на банкноти за последваща употреба, а дадена машина за улеснение на касиера се счита за машина за внасяне на пари в брой/комбинирана машина за внасяне на пари в брой.
                     3.   Типове банкнотообработващи машини

                     Евросистемата тества типовете банкнотообработващи машини. Типовете банкнотообработващи машини се различават помежду си по техните специфични системи за проверка, софтуер и други компоненти за изпълнението на техните основни функции. Тези функции са: а) извършване на проверки за истинност на евробанкноти; б) откриване и отделяне на евробанкноти, които пораждат съмнение, че са фалшиви; в) откриване и отделяне на негодни от годни евробанкноти, ако е приложимо; и г) обратно проследяване на обекти, които са идентифицирани като съмнителни фалшиви евробанкноти, и на евробанкноти, които не са несъмнено идентифицирани като истински, ако е приложимо.“

                  2.

                  Приложение IIа се заменя със следното:

                     „ПРИЛОЖЕНИЕ IIа

                        КЛАСИФИКАЦИЯ И ТРЕТИРАНЕ НА ЕВРОБАНКНОТИТЕ ОТ МАШИНИ ЗА САМООБСЛУЖВАНЕ

                     Евробанкнотите се класифицират в една от следните категории и се отделят физически по категории. Машините, които не проверяват евробанкнотите за годност, не извършват разделяне по категории евробанкноти 4а и 4б.

                        Таблица 1

                        Класификация и третиране на евробанкнотите от машини за самообслужване, в които се внасят пари в брой, с възможност за обратно проследяване на клиента

                                 Категория

                                 Характеристики

                                 Третиране

                                 1.

                                 Обекти, които не са разпознати като евробанкноти

                                 Не са разпознати като евробанкноти поради една от следните причини:

                                             —

                                             представляват евробанкноти, които не се поддържат от машината,

                                             —

                                             не са евробанкноти,

                                             —

                                             представляват обекти, приличащи на евробанкноти,

                                             —

                                             погрешно изображение или размер,

                                             —

                                             големи прегъвания на ръб(ове) или липсваща(и) част(и),

                                             —

                                             грешка на машината при подаване или преминаване на евробанкноти.

                                 Връщат се на клиента от машината.

                                 2.

                                 Евробанкноти, които пораждат съмнения, че са фалшиви

                                 Изображението и размерът са разпознати, но един или повече елементи за истинност, които машините проверяват, не са открити или са несъмнено извън допустимите стандарти.

                                 Изтеглят се от обращение.
                                 Предават се веднага, но не по-късно от 20 работни дни след поставянето им в машината, на компетентните национални органи за проверка за истинност заедно с информация за титуляря на сметката. Не се заверява сметката на титуляря.

                                 3.

                                 Евробанкноти, които не са несъмнено идентифицирани като истински

                                 Изображението и размерът са разпознати, но не всички елементи за истинност, които машините проверяват, са разпознати поради отклонение от качеството и/или допустимите стандарти. В повечето случаи това са негодни евробанкноти.

                                 Изтеглят се от обращение.
                                 Евробанкнотите се обработват отделно и се предават веднага, но не по-късно от 20 работни дни след поставянето им в машината, на НЦБ за проверка за истинност.
                                 Информацията за титуляря на сметката се съхранява осем седмици след откриването на евробанкнотите от машината. Тази информация се предоставя на НЦБ при поискване. Друга възможност е, по споразумение с НЦБ, информацията, позволяваща обратно проследяване на титуляря на сметката, да бъде предавана на тази НЦБ заедно с евробанкнотите.
                                 Може да се завери сметката на титуляря.

                                 4a.

                                 Евробанкноти, които са идентифицирани като истински и годни

                                 Всички проверки за истинност и годност, извършвани от машината, са с положителен резултат.

                                 Могат да бъдат върнати в обращение.
                                 Заверява се сметката на титуляря.

                                 4б.

                                 Евробанкноти, които са идентифицирани като истински, но негодни

                                 Всички проверки за истинност, извършвани от машината, са с положителен резултат. Минимум един критерий за годност е с отрицателен резултат.

                                 Не могат да бъдат върнати в обращение и се предават на НЦБ.
                                 Заверява се сметката на титуляря.

                           Особени правила по отношение на таблица 1:

                                 1.

                                 Евробанкнотите от категории 2 и 3 не се връщат на клиента от машини, ако те позволяват депозитната транзакция да бъде анулирана. Задържането на тези евробанкноти при отмяна на транзакция може да бъде извършено чрез сортирането им във временни складови отделения в машината.

                                 2.

                                 Евробанкнотите от категория 3 не могат да бъдат отделяни физически от машината от евробанкнотите от категория 4б. В този случай все още се прилагат срокът за предаване на НЦБ на евробанкнотите от смесените категории 3 и 4б и изискванията за обратно проследяване на клиента за евробанкноти от категория 3, както са определени за категория 3.

                        Таблица 2

                        Класификация и третиране на евробанкнотите от други машини за самообслужване

                                 Категория

                                 Характеристики

                                 Третиране

                                 1.

                                 Обекти, които не са разпознати като евробанкноти

                                 Не са разпознати като евробанкноти поради една от следните причини:

                                             —

                                             представляват евробанкноти, които не се поддържат от машината,

                                             —

                                             не са евробанкноти,

                                             —

                                             представляват обекти, приличащи на евробанкноти,

                                             —

                                             погрешно изображение или размер,

                                             —

                                             големи прегъвания на ръб(ове) или липсваща(и) част(и),

                                             —

                                             грешка на машината при подаване или преминаване на евробанкноти.

                                 Не могат да се разпространяват за клиенти.

                                 2.

                                 Евробанкноти, които пораждат съмнения, че са фалшиви

                                 Изображението и размерът са разпознати, но един или повече елементи за истинност, които машините проверяват, не са открити или са несъмнено извън допустимите стандарти.

                                 Не могат да се разпространяват за клиенти.
                                 Предават се веднага, но не по-късно от 20 работни дни след откриването от машината, на компетентните национални органи за проверка за истинност заедно с информация за титуляря на сметката, ако има такава.

                                 3.

                                 Евробанкноти, които не са несъмнено идентифицирани като истински

                                 Изображението и размерът са разпознати, но не всички елементи за истинност, които машините проверяват, са разпознати поради отклонение от качеството и/или допустимите стандарти. В повечето случаи това са негодни евробанкноти.

                                 Не могат да се разпространяват за клиенти.
                                 Евробанкнотите се обработват отделно и се предават веднага, но не по-късно от 20 работни дни след поставянето им в машината, на НЦБ за проверка за истинност.

                                 4a.

                                 Евробанкноти, които са идентифицирани като истински и годни

                                 Всички проверки за истинност и годност, извършвани от машината, са с положителен резултат.

                                 Могат да се разпространяват за клиенти.

                                 4б.

                                 Евробанкноти, които са идентифицирани като истински, но негодни

                                 Всички проверки за истинност, извършвани от машината, са с положителен резултат. Минимум един критерий за годност е с отрицателен резултат.

                                 Не могат да се разпространяват за клиенти и се връщат на НЦБ.

                           Особени правила по отношение на таблица 2:

                                 1.

                                 Евробанкнотите от категории 1, 2 и 3 не могат да бъдат отделяни физически. Смесени, и трите категории трябва да се третират като евробанкноти от категория 2. Ако евробанкнотите от категории 1, 2 и 3 могат да бъдат отделяни на друга банкнотообработваща машина или ако за това е получено съгласието на НЦБ — от обучени служители, те трябва да се третират в съответствие с таблица 2.

                                 2.

                                 Евробанкнотите от категория 3 не могат да бъдат отделяни физически от евробанкнотите от категория 4б. В този случай все още се прилага срокът за предаване на НЦБ на евробанкнотите от смесените категории 3 и 4б, както е определен за категория 3.“

                  3.

                  Приложение IIб се заменя със следното:

                     „ПРИЛОЖЕНИЕ IIб

                        КЛАСИФИКАЦИЯ И ТРЕТИРАНЕ НА ЕВРОБАНКНОТИТЕ ОТ МАШИНИ, УПРАВЛЯВАНИ ОТ СЛУЖИТЕЛИ

                     Евробанкнотите се класифицират в една от категориите, посочени в таблица 1. Евробанкнотите от категории 4а и 4б трябва да бъдат отделяни физически от евробанкнотите от категории 1, 2 и 3. Машините, които не проверяват евробанкнотите за годност, не извършват разделяне по категории евробанкноти 4а и 4б.

                        Таблица 1

                        Класификация и третиране на евробанкнотите ot машини, управлявани от служители

                                 Категория

                                 Характеристики

                                 Третиране

                                 1.

                                 Обекти, които не са разпознати като евробанкноти

                                 Не са разпознати като евробанкноти поради една от следните причини:

                                             —

                                             представляват евробанкноти, които не се поддържат от машината,

                                             —

                                             не са евробанкноти,

                                             —

                                             представляват обекти, приличащи на евробанкноти,

                                             —

                                             погрешно изображение или размер,

                                             —

                                             големи прегъвания на ръб(ове) или липсваща(и) част(и),

                                             —

                                             грешка на машината при подаване или преминаване на евробанкноти.

                                 Връщат се от машината на оператора за допълнителен оглед и третиране.
                                 След визуален оглед от служител тези обекти могат да бъдат върнати от лицето, работещо с пари в брой, на клиента.

                                 2.

                                 Евробанкноти, които пораждат съмнения, че са фалшиви

                                 Изображението и размерът са разпознати, но един или повече елементи за истинност, които машините проверяват, не са открити или са несъмнено извън допустимите стандарти.

                                 Връщат се от машината на оператора за допълнително третиране.
                                 Тези евробанкноти се обработват отделно и се предават веднага, но не по-късно от 20 работни дни след обработването им от машината, на компетентните национални органи за окончателна проверка за истинност.

                                 3.

                                 Евробанкноти, които не са несъмнено идентифицирани като истински

                                 Изображението и размерът са разпознати, но не всички елементи за истинност, които машините проверяват, са разпознати поради отклонение от качеството и/или допустимите стандарти. В повечето случаи това са негодни евробанкноти.

                                 4a.

                                 Евробанкноти, които са идентифицирани като истински и годни

                                 Всички проверки за истинност и годност, извършвани от машината, са с положителен резултат.

                                 Могат да бъдат върнати в обращение.
                                 Заверява се сметката на титуляря.

                                 4б.

                                 Евробанкноти, които са идентифицирани като истински, но негодни

                                 Всички проверки за истинност, извършвани от машината, са с положителен резултат. Минимум един критерий за годност е с отрицателен резултат.

                                 Не могат да бъдат върнати в обращение и се предават на НЦБ.
                                 Заверява се сметката на титуляря.

                           Особено правилo по отношение на таблица 1:
                     Ако евробанкнотите от категории 2 и 3 могат да бъдат отделяни физически от самата машина или от друга банкнотообработваща машина или ако за това е получено съгласието на НЦБ — от обучени служители, то тогава евробанкнотите от категория 3 могат да се предоставят на НЦБ заедно с евробанкнотите от категория 4б. В този случай все още се прилагат сроковете за предаване на евробанкнотите от категория 2 на компетентния национален орган и на евробанкнотите от смесените категории 3 и 4б на НЦБ, както са определени в таблицата.

                        Особени правила за класификация и сортиране за някои машини, управлявани от служители

                                 1.

                                 Банкнотосортиращите машини класифицират и сортират физически евробанкнотите от категории 1, 2 и 3 в един или повече изходни джобове и евробанкнотите от категории 4а и 4б в два отделни изходни джоба, както е посочено в приложение IIб, за което са необходими поне три изходни джоба, за да се избягва намесата на машинен оператор.

                                 2.

                                 Банкнотосортиращите машини, които имат само два изходни джоба за тази цел, обаче могат да класифицират и сортират евробанкноти, ако са изпълнени следните изисквания:

                                             а)

                                             Проверките за истинност и годност се извършват в рамките на едно преминаване. В хода на преминаването евробанкнотите от категория 4а се сортират в един фиксиран изходен джоб, докато евробанкнотите от другите категории се сортират в отделен фиксиран изходен джоб, който няма физически контакт с евробанкнотите от категория 4а.

                                             б)

                                             Ако се установи, че евробанкнота от категория 1, 2 или 3 се намира във втория изходен джоб, операторът пуска евробанкнотите от втория изходен джоб да преминат отново през машината. При второто преминаване евробанкнотите от категория 1, 2 или 3 се отделят от евробанкнотите от категория 4б чрез сортирането им в изходен джоб и се третират, както е посочено в таблицата по-горе. Тъй като машината не може да отдели физически евробанкнотите от категории 1, 2 и 3 в различни изходни джобове, всички те се считат и се третират като евробанкноти от категория 2.

                                 3.

                                 Машините за проверка за истинност класифицират и сортират физически евробанкнотите от категории 1, 2 и 3 в един изходен джоб и евробанкнотите от категории 4а и 4б във втори изходен джоб, за което са необходими поне два изходни джоба, за да се избегне намесата на машинен оператор.

                                 4.

                                 Машините за проверка за истинност, които имат само един изходен джоб, обаче могат да класифицират и сортират евробанкноти, ако са изпълнени следните изисквания:

                                             а)

                                             Всеки път, когато се обработва евробанкнота от категория 1, 2 или 3, машината спира веднага обработката и задържа тази евробанкнота в положение, което не позволява физически контакт с евробанкнотите, идентифицирани като истински.

                                             б)

                                             Резултатът от проверката за истинност се посочва на екран за всяка отделна евробанкнота от категория 1, 2 или 3. Тъй като машината не може да отдели физически евробанкнотите от категории 1, 2 и 3 в различни изходни джобове, всички те се считат и се третират като евробанкноти от категория 2.

                                             в)

                                             Когато спре обработката, машината извършва проверка за наличие на евробанкноти от категория 1, 2 или 3 и обработката може да бъде възобновена само след физическото отстраняване на евробанкнотата от категория 1, 2 или 3 от оператор.

                                             г)

                                             При всяко спиране на режима на обработка операторът има достъп само до една евробанкнота от категория 1, 2 или 3.“

                  4.

                  Приложение IIIа се заличава, приложение IIIб се преномерира на приложение III;

                  5.

                  Приложение IV се заменя със следното:„
                     ПРИЛОЖЕНИЕ IV

                        СЪБИРАНЕ НА ДАННИ ОТ ЛИЦАТА, РАБОТЕЩИ С ПАРИ В БРОЙ

                     1.   Цели

                     Събирането на данни има за цел да позволи на НЦБ и на ЕЦБ да наблюдават съответните дейности на лицата, работещи с пари в брой, и да извършват надзор върху измененията на наличнопаричното обращение.
                     2.   Общи принципи

                                 2.1.

                                 Данни за банкнотообработващи машини се отчитат само когато машините се използват при изпълнение на настоящото решение.

                                 2.2.

                                 Лицата, работещи с пари в брой, предоставят редовно на НЦБ на техните държави-членки информация:

                                             —

                                             за подразделенията, които обработват пари в брой, като офиси на клонове, и

                                             —

                                             за банкнотообработващите машини и автоматичните касови машини.

                                 2.3.

                                 Освен това лицата, работещи с пари в брой, които връщат в обращение евробанкноти посредством банкнотообработващи машини и автоматични касови машини, предоставят редовно на НЦБ на техните държави-членки информация за:

                                             —

                                             обема на касовите операции (брой обработени евробанкноти), извършени посредством банкнотообработващи машини и автоматични касови машини,

                                             —

                                             отдалечените клонове на кредитни институции с малък брой касови операции, където проверките за годност се извършват ръчно.

                           3.   Видове данни и изисквания за отчетност

                                 3.1.

                                 В зависимост от тяхното естество събраните данни се разделят на основни данни и оперативни данни.

                        Основни данни

                                 3.2.

                                 Основните данни обхващат информация за: а) отделните лица, работещи с пари в брой, и техните банкнотообработващи машини и автоматични касови машини в действие; и б) отдалечените клонове на кредитни институции.

                                 3.3.

                                 Основните данни се предоставят на НЦБ на датата за прилагане на настоящото решение и на всеки шест месеца след това. Данните, определени в образеца, посочен в допълнение 1, подлежат на предоставяне, но НЦБ може да изисква те да бъдат предоставени в различен формат. НЦБ могат да изискват за преходен период ежемесечно отчитане, ако това е била тяхната практика преди влизането в сила на настоящото решение, или отчитане на тримесечие.

                                 3.4.

                                 За целите на наблюдението НЦБ може да реши да събира данни на местно равнище, като например от офиси на клонове.

                                 3.5.

                                 НЦБ може да реши да изключи от обхвата на изискванията за отчетност машините за обработка на банкноти, които се използват само за да обработват евробанкноти, разпространявани на гише, или такива, които не се използват за връщане в обращение. НЦБ може да изисква от лицата, работещи с пари в брой, да указват машините за обработка на банкноти за последваща употреба и комбинираните машини за внасяне на пари в брой, които се използват съответно като комбинирани машини за внасяне на пари в брой/машини за внасяне на пари в брой или като машини за внасяне на пари в брой.

                                 3.6.

                                 Данните относно отдалечените клонове, определени в образеца, посочен в допълнение 3, подлежат на предоставяне, но НЦБ може да изиска те да бъдат предоставени в различен формат.

                        Оперативни данни

                                 3.7.

                                 Данните, получени от обработката и връщането в обращение на евробанкноти от страна на лицата, работещи с пари в брой, се класифицират като оперативни данни.

                                 3.8.

                                 НЦБ може да реши да освободи други стопански субекти, посочени в член 6, параграф 1 от Регламент (ЕО) № 1338/2001, от задължението да отчитат оперативни данни, ако броят на евробанкнотите, които те връщат в обращение чрез автоматични касови машини, е под определен от НЦБ праг.

                                 3.9.

                                 Данните се предоставят на шестмесечие. Данните се отчитат пред НЦБ най-късно два месеца след съответния отчетен период, т.е. в края на февруари и в края на август. Данните могат да бъдат предоставени, като се използва образецът в допълнение 2. НЦБ могат да изискват за преходен период ежемесечно отчитане, ако това е била тяхната практика преди влизането в сила на настоящото решение, или отчитане на тримесечие.

                                 3.10.

                                 Данните се предоставят от лицата, работещи с пари в брой, които физически обработват евробанкноти. Ако лице, работещо с пари в брой, е оторизирало друго лице, работещо с пари в брой, да извършва проверки за истинност и годност, данните се предоставят от лицето, работещо с пари в брой, определено съгласно член 3, параграф 2.

                                 3.11.

                                 Лицата, работещи с пари в брой, отчитат данните като брой (обем), обобщени на национално равнище и разбити по купюри на евробанкнотите. Не се изисква разбивка по серии на банкнотите. За отдалечените клонове на кредитни институции оперативните данни се отчитат отделно.

                                 3.12.

                                 За целите на наблюдението НЦБ може да реши да събира данни на местно равнище, като например от офиси на клонове.

                                 3.13.

                                 НЦБ може да реши да изключи от обхвата на изискванията за отчетност евробанкнотите, които се обработват с машини за обработка на банкноти и се разпространяват на гише.

                                 3.14.

                                 Може да се поиска от лицата, работещи с пари в брой, които са оторизирали други лица, работещи с пари в брой, да извършват проверки за истинност и годност, да предоставят на НЦБ подробна информация за оторизираните лица, включително за условията на оторизирането.

                                 3.15.

                                 Данните относно отдалечените клонове, определени в образеца, посочен в допълнение 3, подлежат на предоставяне, но НЦБ могат да изискват те да бъдат предоставени в различен формат и могат да се договорят с лицата, работещи с пари в брой, да събират по-подробни данни.

                           4.   Поверителност и публикуване на данни

                                 4.1.

                                 Основните и оперативните данни се третират като поверителни.

                                 4.2.

                                 НЦБ и ЕЦБ могат да решат да публикуват доклади или статистически данни, като използват данни, получени съгласно настоящото приложение. Публикациите съдържат обобщени данни по начин, който не позволява данните да се отнасят до отделни отчетни единици.

                     Допълнение 1

                        ОБРАЗЕЦ ЗА ОТЧИТАНЕ

                        Основни данни

                     Настоящата информация се предоставя на:
                     [Наименование на НЦБ; данни за връзка при въпроси; адрес]
                     1.   Информация за лице, работещо с пари в брой

                     Наименование на лицето, работещо с пари в брой:
                     Адрес по седалището:
                     Пощенски код:
                     Град:
                     Улица:
                     Вид на дружеството:

                                 —

                                 Кредитна институция

                                 —

                                 Обменно бюро

                                 —

                                 Дружество за транспортиране на пари и ценности, което не е платежна институция

                                 —

                                 Търговец (на дребно)

                                 —

                                 Казино

                                 —

                                 Други, включително платежни институции, когато не попадат в някоя от предходните категории (посочете точно)

                           Лица за контакт:
                     Имена:
                     Телефон:
                     Телефакс:
                     E-mail:
                     Оторизирано лице (ако е приложимо)
                     Наименование:
                     Адрес:
                     Пощенски код:
                     Град:
                     2.   Машини за самообслужване

                                 Категория машини

                                 Идентификационен номер (1)

                                 Производител (1)

                                 Наименование на машината (1)

                                 Идентификация (1)

                                 (система за проверка/софтуерни версии)

                                 Общ брой машини в действие

                                 Машини за внасяне на пари в брой („CIMs“)

                                 Машини за обработка на банкноти за последваща употреба („CRMs“)

                                 Комбинирани машини за внасяне на пари в брой („CCMs“)

                                 Машини за изплащане на пари в брой („COMs“)

                           3.   Машини, управлявани от служители

                                 Категория машини

                                 Идентификационен номер (2)

                                 Производител (2)

                                 Наименование на машината (2)

                                 Идентификация (2)

                                 (система за проверка/софтуерни версии)

                                 Общ брой машини в действие

                                 Банкнотосортиращи машини („BPMs“)

                                 Машини за проверка за истинност („BAMs“)

                                 Автоматизирана касиерска система („TARMs“)

                                 Машини за улеснение на касиера („TAMs“)

                           4.   Автоматични касови машини

                                 Общ брой машини в действие

                                 Терминално устройство АТМ („ATMs“)

                                 Терминали за касово самообслужване („SCoTs“)

                                 Други

                     Допълнение 2

                        ОБРАЗЕЦ ЗА ОТЧИТАНЕ

                        Оперативни данни

                     1.   Информация за лице, работещо с пари в брой

                                 Наименование на лицето, работещо с пари в брой

                                 Отчетен период

                           2.   Данни

                     Моля, представете данни, обобщени на национално или регионално равнище съгласно решение на НЦБ, като се изключват отдалечените клонове.

                                 Общ брой обработени евробанкноти (3)

                                 В т.ч. сортирани като негодни (3)

                                 В т.ч. върнати в обращение (4)

                                 5 евро

                                 10 евро

                                 20 евро

                                 50 евро

                                 100 евро

                                 200 евро

                                 500 евро

                                 Брой евробанкноти, разпространени чрез машини за самообслужване и автоматични касови машини

                           Ако НЦБ прилага изключението за отдалечени клонове, установено в член 7, тези данни са задължителни за кредитните институции на тази държава-членка. Кредитните институции трябва да се консултират с тяхната НЦБ, за да се уверят дали тези данни трябва да бъдат отчитани.

                     Допълнение 3

                        ОТДАЛЕЧЕНИ КЛОНОВЕ НА КРЕДИТНИ ИНСТИТУЦИИ

                     Настоящата информация се предоставя само от кредитни институции, които имат отдалечени клонове съгласно член 7, параграф 1.
                     1.   Информация за кредитна институция

                                 Наименование на кредитната институция

                                 Отчетен период

                     2.   Данни

                                 Име на отдалечения клон

                                 Адрес

                                 Брой евробанкноти, разпространени чрез машини за самообслужване и автоматични касови машини

                           “

         (1)  Тези данни се попълват съгласно съответно попълнените данни на уебсайта на ЕЦБ.

         (2)  Тези данни се попълват съгласно съответно попълнените данни на уебсайта на ЕЦБ.

         (3)  Тази позиция обхваща както машини, управлявани от служители, така и машини за самообслужване.

         (4)  Евробанкнотите, които се връщат на НЦБ, и евробанкнотите, които се връщат в обращение на гише, ако НЦБ вземе решение за това, се изключват.


title: 2011/35/ОВППС: Решение BiH/17/2011 на Комитета по политика и сигурност от 14 януари 2011 година за назначаване на командир на операцията на ЕС за военната операция на Европейския съюз в Босна и Херцеговина

text:
               21.1.2011

               BG

               Официален вестник на Европейския съюз

               L 18/41

         РЕШЕНИЕ BiH/17/2011 НА КОМИТЕТА ПО ПОЛИТИКА И СИГУРНОСТ
   от 14 януари 2011 година
   за назначаване на командир на операцията на ЕС за военната операция на Европейския съюз в Босна и Херцеговина
   (2011/35/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, втора алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:

               (1)

               Съгласно член 6, параграф 1 от Съвместно действие 2004/570/ОВППС Съветът упълномощава Комитета по политика и сигурност да вземе решения за назначаването на командир на операцията на ЕС.

               (2)

               Съгласно Решение BiH/10/2007 на Комитета по политика и сигурност от 25 септември 2007 г. за назначаване на командир на операцията на ЕС за военната операция на Европейския съюз в Босна и Херцеговина (2) генерал John McCOLL, заместник върховен командващ обединените сили в Европа, бе назначен за командир на операцията на ЕС за военната операция на Европейския съюз в Босна и Херцеговина.

               (3)

               НАТО реши да назначи генерал сър Richard SHIRREFF за заместник върховен командващ обединените сили в Европа на мястото на генерал John McCOLL. Назначаването на генерал сър Richard SHIRREFF ще бъде с действие от 4 март 2011 г. Генерал сър Richard SHIRREFF следва също да замени генерал John McCOLL в качеството му на командир на операцията на ЕС за военната операция на Европейския съюз в Босна и Херцеговина.

               (4)

               В съответствие с член 5 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,

               (5)

               На 12 и 13 декември 2002 г. Европейският съвет от Копенхаген прие декларация, в която се казва, че договореностите „Берлин плюс“ и тяхното изпълнение ще се прилагат само за онези държави-членки на Съюза, които са също или членки на НАТО, или са страни по инициативата „Партньорство за мир“ и които впоследствие са сключили двустранни споразумения за сигурност с НАТО,

         ПРИЕ НАСТОЯЩОТО РЕШЕНИЕ:
   Член 1
   Генерал сър Richard SHIRREFF се назначава за командир на операцията на ЕС за военната операция на Европейския съюз в Босна и Херцеговина.
   Член 2
   Настоящото решение влиза в сила на 4 март 2011 г.

      Съставено в Брюксел на 14 януари 2011 година.

            За Комитета по политика и сигурност

            Председател

         O. SKOOG

      (1)  ОВ L 252, 28.7.2004 г., стр. 10.

      (2)  ОВ L 293, 10.11.2007 г., стр. 8.


title: Решение № 1358/2008/ЕО на Европейския парламент и на Съвета от 16 декември 2008 година за изменение на Решение № 1904/2006/ЕО относно създаване на програмата Европа за гражданите за периода 2007—2013 г. за насърчаване на активното европейско гражданство

text:
               30.12.2008

               BG

               Официален вестник на Европейския съюз

               L 350/58

      РЕШЕНИЕ № 1358/2008/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 16 декември 2008 година
   за изменение на Решение № 1904/2006/ЕО относно създаване на програмата „Европа за гражданите“ за периода 2007—2013 г. за насърчаване на активното европейско гражданство
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално членове 151 и 308 от него,
   като взеха предвид предложението на Комисията,
   след консултация с Европейския икономически и социален комитет,
   след консултация с Комитета на регионите,
   в съответствие с процедурата, предвидена в член 251 от Договора (1),
   като имат предвид, че:

               (1)

               С Решение № 1904/2006/ЕО на Европейският парламент и на Съвета от 12 декември 2006 г. (2) беше създадена програмата „Европа за гражданите“ за периода 2007—2013 г.

               (2)

               В член 8, параграф 3 от Решение № 1904/2006/ЕО се предвижда, че мерките, необходими за изпълнението на програмата, които са различни от изброените в параграф 2, се приемат в съответствие с процедурата, предвидена в член 9, параграф 3 от същото решение, т.е. в съответствие с процедурата по консултиране, предвидена в Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (3).

               (3)

               От този текст на Решение № 1904/2006/ЕО произтича по-специално, че решенията за подбор, които са различни от предвидените в член 8, параграф 2 от същото решение, подлежат на процедурата по консултиране и са предмет на правото на проверка на Европейския парламент.

               (4)

               Тези решения за подбор обаче се отнасят преди всичко до грантове с незначителни размери, които не налагат вземането на решения от деликатно политическо естество.

               (5)

               Тези процедурни изисквания удължават срока с два до три месеца в процеса на отпускане на грантове на кандидатите. Те предизвикват множество закъснения за получателите, утежняват прекомерно администрирането на програмата, а не носят допълнителна стойност, като се има предвид естеството на предоставяните грантове.

               (6)

               С цел да се позволи по-бързото и по-ефикасно изпълнение на решенията за подбор е необходимо процедурата по консултиране да бъде заменена със задължение от страна на Комисията да уведомява незабавно Европейския парламент и държавите-членки за всякакви мерки за изпълнение на Решение № 1904/2006/ЕО, взети без съдействието на комитет,

         РЕШИХА:
   Член 1
   Решение № 1904/2006/ЕО се изменя, както следва:

               1.

               в член 8, параграф 3 се заменя със следното:
               „3.   Комисията уведомява комитета, посочен в член 9, и Европейския парламент за всички други взети от нея решения за подбор във връзка с изпълнението на настоящото решение в срок от два работни дни от приемането на съответните решения за подбор. Тази информация включва описания и анализ на получените заявления, описание на процедурата за оценка и подбор и списъци на предложените за финансиране проекти и на отхвърлените проекти.“;

               2.

               в член 9, параграф 3 се заличава.

         Член 2
   До 30 юни 2010 г. Комисията докладва на Европейския парламент и на Съвета относно въздействието на настоящото решение.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Страсбург на 16 декември 2008 година.

            За Европейския парламент

            Председател

         H.-G. PÖTTERING

            За Съвета

            Председател

         B. LE MAIRE

      (1)  Становище на Европейския парламент от 2 септември 2008 г. (все още непубликувано в Официален вестник) и решение на Съвета от 20 ноември 2008 г.

      (2)  ОВ L 378, 27.12.2006 г., стр. 32.

      (3)  ОВ L 184, 17.7.1999 г., стр. 23.


title: Решение (ЕС) 2016/581 на Съвета от 11 април 2016 година относно подписването от името на Европейския съюз на споразумение под формата на размяна на писма между Европейския съюз и Източна република Уругвай в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз

text:
               16.4.2016

               BG

               Официален вестник на Европейския съюз

               L 101/1

         РЕШЕНИЕ (ЕС) 2016/581 НА СЪВЕТА
   от 11 април 2016 година
   относно подписването от името на Европейския съюз на споразумение под формата на размяна на писма между Европейския съюз и Източна република Уругвай в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 15 юли 2013 г. Съветът упълномощи Комисията да започне преговори с някои други членове на Световната търговска организация съгласно член XXIV, параграф 6 от Общото споразумение за митата и търговията (ГАТТ) от 1994 г. в процеса на присъединяването на Република Хърватия към Европейския съюз.

               (2)

               Комисията проведе преговорите в рамките на приетите от Съвета указания за водене на преговори.

               (3)

               Посочените преговори приключиха и на 18 декември 2015 г. беше парафирано Споразумение под формата на размяна на писма между Европейския съюз и Източна република Уругвай в съответствие с член XXIV, параграф 6 и член XXVIII от ГАТТ от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз.

               (4)

               Споразумението следва да бъде подписано,

         ПРИЕ НАСТОЯЩОТО РЕШЕНИЕ:
   Член 1
   Подписването от името на Съюза на споразумението под формата на размяна на писма между Европейския съюз и Източна република Уругвай в съответствие с член XXIV, параграф 6 и член XXVIII от ГАТТ от 1994 г. във връзка с изменението на отстъпките в списъка на Хърватия в процеса на присъединяването ѝ към Европейския съюз се разрешава от името на Европейския съюз, при условие че посоченото споразумение бъде сключено (1).
   Член 2
   Председателят на Съвета се оправомощава да посочи лицето или лицата, упълномощени да подпишат споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Люксембург на 11 април 2016 година.

            За Съвета

            Председател

         M.H.P. VAN DAM

      (1)  Текстът на Споразумението ще бъде публикуван заедно с решението за сключването му.


title: Решение на Комисията от 23 април 2013 година за създаване на експертна група на Комисията, която да служи като Платформа по въпросите на доброто управление в областта на данъчното облагане, агресивното данъчно планиране и двойното данъчно облагане

text:
               26.4.2013

               BG

               Официален вестник на Европейския съюз

               C 120/17

         РЕШЕНИЕ НА КОМИСИЯТА
   от 23 април 2013 година
   за създаване на експертна група на Комисията, която да служи като Платформа по въпросите на доброто управление в областта на данъчното облагане, агресивното данъчно планиране и двойното данъчно облагане
   2013/C 120/07
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В своето съобщение от 6 декември 2012 г. (1) Комисията представи план за укрепване на борбата срещу данъчните измами и укриването на данъци. Съобщението беше придружено от две препоръки — едната във връзка с агресивното данъчно планиране (2), a другата относно мерките за насърчаване на трети държави да прилагат минимални стандарти за добро управление в областта на данъчното облагане (3). Днес тези области са от особено значение, като това бе подчертано от Европейския парламент в неговата резолюция от 19 април 2012 г. относно призива за конкретни начини за борба с данъчните измами и укриването на данъци (4).

               (2)

               Съгласно Препоръката относно агресивното данъчно планиране държавите-членки следва да приемат общо правило за борба със злоупотребите, в рамките на което нормите на данъчното законодателство ще бъдат прилагани съобразно икономическото естество, като бъдат игнорирани изкуствените механизми, поддържани с основна цел избягване на данъчно облагане. Препоръката също така насърчава държавите-членки да включат в своите спогодби за избягване на двойното данъчно облагане клауза, по силата на която да бъде избегната определена форма на двойно данъчно необлагане.

               (3)

               В Препоръката относно мерките за насърчаване на трети държави да прилагат минимални стандарти за добро управление в областта на данъчното облагане са предвидени критерии, с помощта на които да бъде установено кои трети държави не отговарят на тези минимални стандарти. В нея също така са изброени редица действия, които държавите-членки могат да предприемат по отношение на тези трети държави, както и в подкрепа на трети държави, които съблюдават тези стандарти или са поели съответния ангажимент за това.

               (4)

               Необходимо е тези препоръки да бъдат приложени във възможно най-широка степен по начин, отчитащ целия натрупан в областта опит и всички експертни мнения и гледни точки. Освен това тези елементи следва да послужат при изготвянето на доклада, който Комисията се ангажира да публикува до края на 2015 г., относно прилагането на горепосочените препоръки, както и с оглед на последващите действия на Комисията във въпросната област.

               (5)

               В своето Съобщение относно двойното данъчно облагане в рамките на единния пазар (5) Комисията достигна до заключение, че ще проучи евентуалните ползи от създаването на форум на ЕС по въпросите на двойното данъчно облагане, т.е. експертна група, която да обсъжда проблемите в тази област. С оглед на тяхното значение за функционирането на вътрешния пазар се счита за необходимо тези проблеми да бъдат редовно обсъждани в рамките на експертна група. Освен това резултатите от обществената консултация, проведена от Комисията за представяне на реални примери за случаи на двойно необлагане и възможните начини за справяне с тях, ясно показват, че често двойното данъчно необлагане и двойното данъчно облагане са на практика свързани помежду си и следователно не трябва да се разглеждат поотделно. Като се има предвид, че само по себе си двойното необлагане е свързано с посоченото по-горе агресивно данъчно планиране, е целесъобразно въпросите относно двойното данъчно облагане да бъдат разглеждани от същата експертна група, т.е. в рамките на създадената с настоящото решение Платформа.

               (6)

               Платформата следва да осигури възможност за водене на диалог в тези области, при който ще се извършва обмен на опит и експертни познания, а становищата на всички заинтересовани страни ще бъдат изслушвани.

               (7)

               Платформата следва да се председателства от Комисията и да се състои от представители на данъчните органи на държавите-членки, на организации, представляващи стопанската сфера или гражданското общество, както и на лица, работещи в областта на данъчното облагане.

               (8)

               Следва да се предвидят правила за оповестяване на информация от страна на членовете на Платформата.

               (9)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (6),

         РЕШИ:
   Член 1
   Предмет
   С настоящото решение се създава експертна група, наречена „Платформа по въпросите на доброто управление в областта на данъчното облагане, агресивното данъчно планиране и двойното данъчно облагане“ (по-долу „Платформата“).
   Член 2
   Задачи
   Задачите на Платформата са:

               а)

               да насърчава дискусиите между експерти от стопанската сфера, гражданското общество и националните данъчни органи по въпроси на доброто управление в областта на данъчното облагане, агресивното данъчно планиране и двойното данъчно облагане. Понятието добро управление в областта на данъчното облагане обхваща прозрачността, обмена на информация и лоялната данъчна конкуренция;

               б)

               да предоставя на Комисията информация, която да помага за установяване на приоритети в тези области и за подбор на подходящите средства и инструменти за постигане на напредък в тези области;

               в)

               да допринесе за възможно най-доброто прилагане и изпълнение на гореспоменатите препоръки на Комисията, като определя значимите технически и практически въпроси в тази област, както и възможните решения;

               г)

               да предоставя на Комисията информация, която е необходима за изготвянето на нейния доклад за прилагането на нейните препоръки относно мерките за насърчаване на трети държави да прилагат минимални стандарти за добро управление в областта на данъчното облагане и относно агресивното данъчно планиране;

               д)

               да обсъжда специализираната практическа информация, предоставяна от представители на данъчните органи, стопанската сфера, гражданското общество и лицата, работещи в областта на данъчното облагане, и да проучва възможните начини за по-ефикасно решаване на проблемите в областта на двойното данъчно облагане, които възпрепятстват функционирането на вътрешния пазар.

         Член 3
   Консултиране
   Комисията може да се консултира с Платформата по всички въпроси, свързани с доброто управление в областта на данъчното облагане, агресивното данъчно планиране и двойното данъчно облагане.
   Член 4
   Членство — назначаване
   1.   Максималният брой на членовете на Платформата е 45.
   2.   Членове на Платформата са:

               а)

               данъчни органи на държавите-членки;

               б)

               до петнадесет организации, представляващи стопанската сфера, гражданското общество и лицата, работещи в областта на данъчното облагане.

         3.   Данъчните органи на всяка от държавите-членки посочват един представител измежду длъжностните лица, които работят в областта на трансграничното данъчно облагане с акцент върху борбата с агресивното данъчно планиране.
   4.   След покана за представяне на кандидатури генералният директор на ГД „Данъчно облагане и митнически съюз“ определя организациите по параграф 2, буква б) с компетенции в областите по член 2, които са отговорили на поканата за представяне на кандидатури.
   5.   Когато отговарят на поканата за представяне на кандидатури, организациите определят по един представител и един заместник, който да замени представителя, когато той отсъства или не може да участва. Генералният директор на ГД „Данъчно облагане и митнически съюз“ може да отхвърли предложения от дадена организация представител или заместник, ако той не отговаря на профила, изискван съгласно поканата за представяне на кандидатури. В такива случаи от съответната организация се изисква да предложи друг представител или друг заместник.
   6.   Заместниците се предлагат при същите условия, както и членовете; заместниците автоматично заместват членовете, които отсъстват или не могат да участват.
   7.   Организациите се определят за срок от три години, освен ако бъдат заменени или изключени по силата на параграф 9. Мандатът им може да се поднови, след като са се отзовали на следваща покана за представяне на кандидатури.
   8.   Организациите, които се считат за подходящи за членство, но не са избрани, могат да бъдат включени в списък с резервни кандидатури, съхраняван в продължение на три години, който Комисията използва за замяна на участващите организации.
   9.   Организациите, посочени в параграф 2, буква б), или техните представители могат да бъдат заменени или изключени за остатъка от мандата им в следните случаи:

               а)

               когато организацията или нейният представител вече не е в състояние да допринася ефективно за разискванията на Платформата;

               б)

               когато организацията или нейният представител не отговаря на условието, определено в член 339 от Договора за функционирането на Европейския съюз;

               в)

               когато организацията или нейният представител се откаже от участие;

               г)

               когато това е желателно с цел да се поддържа балансирано представителство на различните експертни области и сфери на интереси.

         В случаите по първа алинея генералният директор на ГД „Данъчно облагане и митнически съюз“ може по целесъобразност да назначи заместваща организация от списъка с резервни кандидатури, посочен в параграф 8, или да поиска от дадена организация да определи друг представител или друг заместник.
   10.   Имената на организациите и техните представители се публикуват в регистъра на експертните групи на Комисията и другите подобни образувания, наричан по-нататък „регистърът“, както и на специален уебсайт.
   11.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Дейност
   1.   Платформата се председателства от генералния директор на ГД „Данъчно облагане и митнически съюз“ или от негов представител.
   2.   Със съгласието на председателя Платформата може да създава подгрупи, които да разглеждат конкретни въпроси въз основа на предоставен от Платформата мандат. Тези подгрупи се разпускат веднага след изпълнението на мандата им.
   3.   Председателят може по конкретни поводи да кани външни за Платформата експерти със специфична компетентност по даден въпрос от дневния ред, които да участват в работата на Платформата или подгрупата. В допълнение председателят може да покани като наблюдатели физически лица или организации, както са определени в правило 8, параграф 3 от хоризонталните правила за експертните групи (7), както и на държави кандидатки. Конкретно като наблюдатели могат да бъдат поканени представителите на държавите в процес на присъединяване и на международните организации.
   4.   Членовете на експертните групи и техните представители, както и поканените експерти и наблюдатели спазват задълженията за запазване на професионална тайна, предвидени в Договорите и другите приложими правила на Съюза, както и правилата по отношение на сигурността във връзка със защитата на класифицираната информация на ЕС, предвидени в приложението към Процедурния правилник на Комисията (8). При неспазване на тези задължения Комисията може да предприеме съответните мерки.
   5.   Заседанията на Платформата и нейните подгрупи се провеждат по принцип в помещения на Комисията. Комисията осигурява секретарските услуги. Други служби на Комисията, проявяващи интерес към разискванията, могат да вземат участие и да присъстват на заседанията на Платформата и на нейните подгрупи.
   6.   Платформата приема свой процедурен правилник въз основа на стандартния процедурен правилник за експертните групи.
   7.   Комисията публикува всички съответни документи относно дейностите, проведени от Платформата (като например програми, протоколи и бележки на участниците) или в регистъра, или чрез препратка от регистъра към специално създаден уебсайт. Даден документ не се публикува, когато оповестяването му би засегнало защитата на обществени или частни интереси, както са дефинирани в член 4 от Регламент (ЕО) № 1049/2001 (9).
   Член 6
   Разходи за заседанията
   1.   Участниците в дейностите на Платформата не получават възнаграждение за предоставяните от тях услуги.
   2.   Пътните и в съответните случаи дневните разходи на участниците в дейностите на Платформата се възстановяват от Комисията в съответствие с действащите в Комисията разпоредби.
   3.   Тези разходи се възстановяват в рамките на наличните бюджетни кредити, разпределени по годишната процедура за разпределение на ресурсите.
   Член 7
   Приложимост
   Настоящото решение се прилага за срок от три години.

      Съставено в Брюксел на 23 април 2013 година.

            За Комисията

         Algirdas ŠEMETA

            Член на Комисията

      (1)  COM(2012) 722.

      (2)  C(2012) 8806 окончателен.

      (3)  C(2012) 8805 окончателен.

      (4)  P7_TA(2012)0030.

      (5)  COM(2011) 712 окончателен.

      (6)  ОВ L 8, 12.1.2001 г., стр. 1.

      (7)  Съобщение от председателя на Комисията: Рамка за експертните групи на Комисията: хоризонтални правила и публичен регистър, C(2010) 7649 окончателен.

      (8)  ОВ L 308, 8.12.2000 г., стр. 26.

      (9)  ОВ L 145, 31.5.2001 г., стр. 43. Тези изключения са предназначени да защитят обществената сигурност, военните дела, международните отношения, финансовата, паричната или икономическата политика, правото на личен живот и неприкосновеността на индивида, търговските интереси, съдебното производство и правната помощ, инспекциите/разследванията/одитите и процеса на вземане на решения на институцията.


title: 2014/10/ЕС: Решение на Съвета от 13 януари 2014 година за назначаване на член от Швеция в Европейския икономически и социален комитет

text:
               15.1.2014

               BG

               Официален вестник на Европейския съюз

               L 10/17

         РЕШЕНИЕ НА СЪВЕТА
   от 13 януари 2014 година
   за назначаване на член от Швеция в Европейския икономически и социален комитет
   (2014/10/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Швеция,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-жа Ellen NYGREN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-жа Lise-Lotte LENBERG.
   Член 2
   Настоящото решение влиза в сила в деня на приемането му.

      Съставено в Брюксел на 13 януари 2014 година.

            За Съвета

            Председател

         D. KOURKOULAS

      (1)  ОВ L 251, 25.9.2010 г., стр. 8.


title: Решение (ЕС) 2015/1156 на Съвета от 13 юли 2015 година относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на приложение II (Технически правила, стандарти, изпитвания и сертифициране) към Споразумението за ЕИП (Батерии и акумулатори)

text:
               15.7.2015

               BG

               Официален вестник на Европейския съюз

               L 187/24

         РЕШЕНИЕ (ЕС) 2015/1156 НА СЪВЕТА
   от 13 юли 2015 година
   относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на приложение II (Технически правила, стандарти, изпитвания и сертифициране) към Споразумението за ЕИП (Батерии и акумулатори)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение II към Споразумението за ЕИП.

               (3)

               Директива 2013/56/ЕС на Европейския парламент и на Съвета (3) следва да бъде включена в Споразумението за ЕИП.

               (4)

               С Директива 2013/56/ЕС се отменя Решение 2009/603/ЕО на Комисията (4), което е включено в Споразумението за ЕИП.

               (5)

               Предвид специфичната правна и фактическа ситуация в Лихтенщайн, член 17 от Директива 2006/66/ЕО не се прилага за Лихтенщайн.

               (6)

               Поради това приложение II към Споразумението за ЕИП следва да бъде съответно изменено.

               (7)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде заета от името на Съюза в рамките на Съвместния комитет на ЕИП във връзка с предложеното изменение на приложение II (Технически наредби, стандарти, изпитвания и сертифициране) към Споразумението за ЕИП се основава на проекта на Решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 13 юли 2015 година.

            За Съвета

            Председател

         F. ETGEN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Директива 2013/56/ЕС на Европейския парламент и на Съвета от 20 ноември 2013 г. за изменение на Директива 2006/66/ЕО на Европейския парламент и на Съвета относно батерии и акумулатори и отпадъци от батерии и акумулатори по отношение на пускането на пазара на преносими батерии и акумулатори, съдържащи кадмий и предназначени за използване в електрически инструменти без захранващ шнур, както и на клетъчни батерии с ниско живачно съдържание и за отмяна на Решение 2009/603/ЕО на Комисията (ОВ L 329, 10.12.2013 г., стр. 5).

      (4)  Решение 2009/603/ЕО на Комисията от 5 август 2009 г. относно установяване на изисквания за регистриране на производители на батерии и акумулатори в съответствие с Директива 2006/66/ЕО на Европейския парламент и на Съвета (ОВ L 206, 8.8.2009 г., стр. 13).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2015
      от
      за изменение на приложение II (Технически правила, стандарти, изпитвания и сертифициране) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Директива 2013/56/ЕС на Европейския парламент и на Съвета от 20 ноември 2013 г. за изменение на Директива 2006/66/ЕО на Европейския парламент и на Съвета относно батерии и акумулатори и отпадъци от батерии и акумулатори по отношение на пускането на пазара на преносими батерии и акумулатори, съдържащи кадмий и предназначени за използване в електрически инструменти без захранващ шнур, както и на клетъчни батерии с ниско живачно съдържание и за отмяна на Решение 2009/603/ЕО на Комисията (1) следва да бъда включена в Споразумението за ЕИП.

                  (2)

                  Директива 2013/56/ЕС на Европейския парламент и на Съвета отменя Решение № 2009/603/ЕО на Комисията (2), което е включено в Споразумението за ЕИП и което вследствие на това е отменено по Споразумението за ЕИП.

                  (3)

                  Поради това приложение II към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Глава XV от приложение II към Споразумението за ЕИП се изменя, както следва:

                  1.

                  В точка 12ч (Директива 2006/66/ЕО на Европейския парламент и на Съвета) се добавя следното:

                              „—

                                 32013 L 0056: Директива 2013/56/ЕС на Европейския парламент и на Съвета от 20 ноември 2013 г. (ОВ L 329, 10.12.2013 г., стр. 5).

                        За целите на настоящото споразумение разпоредбите на директивата се тълкуват със следната адаптация:
                  Член 17 не се прилага за Лихтенщайн.“

                  2.

                  Текстът на точка 12щу (Решение 2009/603/ЕО на Комисията) се заличава.

            Член 2
      Текстовете на Директива 2013/56/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че са внесени всички нотификации, предвидени в член 103, параграф 1 от Споразумението за ЕИП (3).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 329, 10.12.2013 г., стр. 5.

         (2)  ОВ L 206, 8.8.2009 г., стр. 13.

         (3)  [Без отбелязани конституционни изисквания.] [С отбелязани конституционни изисквания.]


title: Решение на Съвета от 23 март 1998 година за сключване от Европейската общност на Протокола към Конвенцията от 1979 година за трансграничното замърсяване на въздуха на далечни разстояния за по-нататъшно намаляване на серните емисии

text:
Важна правна забележка

|

31998D0686

Официален вестник n° L 326 , 03/12/1998 стр. 0034 - 0034 специално чешко издание глава 11 том 30 стр. 96  - 96 специално испанско издание глава 11 том 30 стр. 96  - 96 специално унгарско издание глава 11 том 30 стр. 96  - 96 специално литвийско издание глава 11 том 30 стр. 96  - 96 LV.ES глава 11 том 30 стр. 96  - 96 MT.ES глава 11 том 30 стр. 96  - 96 PL.ES глава 11 том 30 стр. 96  - 96 SK.ES глава 11 том 30 стр. 96  - 96 специално словенско издание глава 11 том 30 стр. 96  - 96

		19980323Решение на Съветаот 23 март 1998 годиназа сключване от Европейската общност на Протокола към Конвенцията от 1979 година за трансграничното замърсяване на въздуха на далечни разстояния за по-нататъшно намаляване на серните емисии(98/686/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130т, параграф 1 във връзка с член 228, параграф 2, първо изречение и член 228, параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че на 14 юни 1994 г. Общността подписа Протокола към Конвенцията от 1979 г. за трансграничното замърсяване на въздуха на далечни разстояния за по-нататъшно намаляване на серните емисии (наричан по-долу "протоколcj");като има предвид, че протоколът има за цел да установи тавани за серните емисии за всички договарящи страни по конвенцията;като има предвид, че мерките, предвидени в протокола, допринасят за постигането на целите на политиката на Общността за околната среда;като има предвид, че Общността и държавите-членки си сътрудничат, в рамките на съответните им компетенции, с трети страни и с компетентните международни организации;като има предвид, че в резултат на това Общността следва да одобри протокола,ПРИЕ НАСТОЯЩОТО РЕШЕНИЕ:Член 1Протоколът към Конвенцията от 1979 г. за трансграничното замърсяване на въздуха на далечни разстояния за по-нататъшно намаляване на серните емисии, подписан на 14 юни 1994 г. се одобрява от името на Общността.Текстът на протокола е приложен към настоящото решение.Следната декларация ще бъде депозирана с инструментите за одобрение:"Европейската общност декларира, че таванът за емисиите и среднопретегления процент на Европейската общност не трябва да превишава сумата на задълженията на държавите-членки на Европейския съюз, които са ратифицирали протокола, като подчертава, че всички негови държави-членки трябва да намалят емисиите си на SO2 в съответствие с таваните за емисиите, определени в Приложение II към протокола и в съответствие със съответното законодателство на Общността."Член 2Председателят на Съвета е упълномощен да определи лицето, което е оправомощено да депозира инструментите за одобрение и декларацията, посочена в член 1, при генералния секретар на ООН в съответствие с член 14 от протокола.Член 3Настоящото решение се публикува в Официален вестник на Европейските общности.Съставено в Брюксел на 23 март 1998 година.За СъветаПредседателM. Meacher[1] ОВ C 190, 21.6.1997 г., стр. 13.[2] ОВ C 14, 19.1.1998 г.--------------------------------------------------


title: Решение (ЕС) 2015/472 на Европейския парламент и на Съвета от 11 март 2015 година относно мобилизирането на средства от Европейския фонд за приспособяване към глобализацията (заявление EGF/2014/012 BE/ArcelorMittal от Белгия)

text:
               20.3.2015

               BG

               Официален вестник на Европейския съюз

               L 76/60

         РЕШЕНИЕ (ЕС) 2015/472 НА ЕВРОПЕЙСКИЯ ПАРЛАМЕНТ И НА СЪВЕТА
   от 11 март 2015 година
   относно мобилизирането на средства от Европейския фонд за приспособяване към глобализацията (заявление EGF/2014/012 BE/ArcelorMittal от Белгия)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза, която е предмет на разпоредбите на Регламент (ЕО) № 546/2009 на Европейския парламент и на Съвета (3), или в резултат на нова световна финансова и икономическа криза, както и за подпомагане на повторната им интеграция на пазара на труда.

               (2)

               В член 12 от Регламент (EС, Евратом) № 1311/2013 на Съвета (4) се предвижда възможност за мобилизиране на ЕФПГ в рамките на максимален годишен размер от 150 милиона евро (по цени от 2011 г.)

               (3)

               На 22 юли 2014 г. Белгия подаде заявление за мобилизиране на средства от ЕФПГ във връзка със съкращения в рамките на „Арселор Митал“ Лиеж АД в Белгия и представи допълнителна информация съгласно член 8, точка 3 от Регламент (ЕС) № 1309/2013. Заявлението е в съответствие с изискванията за определяне на финансово участие по линия ЕФПГ, предвидени в член 13 от Регламент (ЕС) № 1309/2013.

               (4)

               Поради това следва да бъдат мобилизирани средства за осигуряване на финансово участие по линия на ЕФПГ в размер на 1 591 486 EUR по подаденото от Белгия заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2015 година се мобилизират средства от Европейския фонд за приспособяване към глобализацията за предоставяне на сумата от 1 591 486 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 11 март 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕО) № 546/2009 на Европейския парламент и на Съвета от 18 юни 2009 г. за изменение на Регламент (ЕО) № 1927/2006 за създаване на Европейски фонд за приспособяване към глобализацията (ОВ L 167, 29.6.2009 г., стр. 26).

      (4)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2010/513/ЕС: Решение на Европейския парламент от 5 май 2010 година относно приключването на сметките на Агенцията на Общността за контрол на рибарството за финансовата 2008 година

text:
               25.9.2010

               BG

               Официален вестник на Европейския съюз

               L 252/131

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Агенцията на Общността за контрол на рибарството за финансовата 2008 година
   (2010/513/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на Общността за контрол на рибарството за финансовата 2008 година,
   като взе предвид доклада на Сметната палата относно годишните отчети на Агенцията на Общността за контрол на рибарството за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 768/2005 на Съвета от 26 април 2005 г. за създаване на Агенция на Общността за контрол на рибарството (3), и по-специално член 36 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по рибно стопанство (A7-0105/2010),

               1.

               Одобрява приключването на сметките на Агенцията на Общността за контрол на рибарството за финансовата 2008 година.

               2.

               Възлага на своя председател да предаде настоящото решение на изпълнителния директор на Агенцията на Общността за контрол на рибарството, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 128, 21.5.2005 г., стр. 1.

      (4)  ОВ L 357, 31.12.2002 г., стр. 72.


title: 2011/474/ЕС: Решение на Съвета от 12 юли 2011 година за сключване на Протокола за определяне на възможностите за риболов и финансовата помощ, предвидени в Споразумението за партньорство в областта на рибарството между Европейската общност и Република Сейшели

text:
               28.7.2011

               BG

               Официален вестник на Европейския съюз

               L 196/1

         РЕШЕНИЕ НА СЪВЕТА
   от 12 юли 2011 година
   за сключване на Протокола за определяне на възможностите за риболов и финансовата помощ, предвидени в Споразумението за партньорство в областта на рибарството между Европейската общност и Република Сейшели
   (2011/474/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид съгласието на Европейския парламент,
   като има предвид, че:

               (1)

               На 5 октомври 2006 г. Съветът прие Регламент (ЕО) № 1562/2006 относно сключването на Споразумението за партньорство в областта на рибарството между Европейската общност и Република Сейшели (1) (наричано по-нататък „споразумението за партньорство“). Към споразумението за партньорство бе приложен протокол, с който се определяха възможностите за риболов и финансовата помощ, предвидени в споразумението за партньорство. Срокът на действие на протокола изтича на 17 януари 2011 г.

               (2)

               Европейският съюз договори с Република Сейшели (наричана по-нататък „Сейшелите“) нов протокол към споразумението за партньорство, предоставящ на корабите на ЕС възможности за риболов във водите, върху които Сейшелите има суверенитет или юрисдикция в областта на рибарството (наричан по-нататък „протоколът“).

               (3)

               След приключване на тези преговори протоколът бе парафиран на 3 юни 2010 г. и бе изменен с размяна на писма на 29 октомври 2010 г.

               (4)

               В съответствие с Решение 2010/814/ЕС на Съвета (2) на 20 декември 2010 г. протоколът бе подписан от името на Съюза и се прилага временно.

               (5)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и финансовата помощ, предвидени в Споразумението за партньорство в областта на рибарството между Европейската общност и Република Сейшели, се одобрява от името на Съюза (3).
   Член 2
   Председателят на Съвета извършва от името на Съюза нотификацията, предвидена в член 14 от протокола (4).
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 12 юли 2011 година.

            За Съвета

            Председател

         J. VINCENT-ROSTOWSKI

      (1)  ОВ L 290, 20.10.2006 г., стр. 1.

      (2)  ОВ L 345, 30.12.2010 г., стр. 1.

      (3)  Текстът на протокола е публикуван в ОВ L 345, 30.12.2010 г., стр 4 заедно с решението за подписването му.

      (4)  Датата на влизане в сила на протокола ще бъде публикувана в Официален вестник на Европейския съюз от генералния секретариат на Съвета.


title: 2012/565/ЕС: Решение на Европейския парламент от 10 май 2012 година относно приключването на сметките на Европейския център за развитие на професионалното обучение за финансовата 2010 година

text:
               17.10.2012

               BG

               Официален вестник на Европейския съюз

               L 286/155

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейския център за развитие на професионалното обучение за финансовата 2010 година
   (2012/565/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2010 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 337/75 на Съвета от 10 февруари 1975 година за създаване на Европейски център за развитие на професионално обучение (3), и по-специално член 12а от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0129/2012),

               1.

               Одобрява приключването на сметките на Европейския център за развитие на професионалното обучение за финансовата 2010 година.

               2.

               Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 127.

      (2)  ОВ L 248, 16.9.2002 г., стр. 1.

      (3)  ОВ L 39, 13.2.1975 г., стр. 1.

      (4)  ОВ L 357, 31.12.2002 г., стр. 72.